**Α΄ Ε.Λ.Μ.Ε. Θεσσαλονίκης** Θεσσαλονίκη, 11/3/2021

Π. Κορομηλά 51. τκ: 54622

Email: [aelmethes@gmail.com](mailto:aelmethes@gmail.com) Προς :

<http://aelmethe.blogspot.com>

**Σχολεία** **και Συναδέλφους Α΄ΕΛΜΕ**

**Διευθύνσεις Β΄θμιας Εκπαίδευσης Ανατολικής και Δυτικής Θεσσαλονίκης**

**Περιφερειακή Διεύθυνση Εκπαίδευσης Κεντρικής Μακεδονίας**

**ΜΜΕ**

**ΑΝΑΚΟΝΩΣΗ - ΚΑΤΑΓΓΕΛΙΑ ΓΙΑ ΤΟ ΝΕΟ ΟΡΓΙΟ ΑΥΤΑΡΧΙΣΜΟΥ ΣΤΟ ΑΠΘ**

Το ΔΣ της Α ΕΛΜΕ Θεσσαλονίκης καταγγέλλει την νέα περικύκλωση του ΑΠΘ από μεγάλο αριθμό αστυνομικών δυνάμεων και την εκκένωση της κατάληψης της πρυτανείας που πραγματοποιείται από φοιτητικούς συλλόγους.

Η κυβέρνηση συνεχίζει στον αυταρχικό της κατήφορο και στην ένταση της καταστολής. Σήμερα Πέμπτη 11/3/2021 προχώρησε στην εκκένωση της κατάληψης της Πρυτανείας του ΑΠΘ με πολλές προσαγωγές ,δημιουργώντας παράλληλα ένα κλίμα αστυνομοκρατίας στην πόλη της Θεσσαλονίκης με την παρουσία ισχυρών δυνάμεων, ελικοπτέρων που πετάνε πάνω από την πόλη ενώ δεν δίστασε ακόμα να απαγορεύσει την είσοδο εργαζομένων , συνδικαλιστών και δημοσιογράφων στο ΑΠΘ.

Για άλλη μια φορά η κυβέρνηση απαντά στα προβλήματα με καταστολή. Μπροστά στο αίτημα των φοιτητών να ανοίξουν τα πανεπιστήμια που παραμένουν έναν χρόνο τώρα κλειστά, λαμβάνοντας όλα τα αναγκαία μέτρα προστασίας της υγείας, για να μπορέσουν οι φοιτητές να γίνουν ξανά φοιτητές, η κυβέρνηση απαντά με βία και καταστολή.

Ενδεικτικό των στοχεύσεων της είναι ότι η επιχείρηση έγινε ενώ ήδη είχε ανακοινωθεί ότι η κατάληψη θα λήξει σήμερα το πρωί.

Το κλίμα τρομοκρατίας δεν θα περάσει. Απέναντι στην αντιλαϊκή τους πολιτική θα βρίσκουν συνέχεια την αντίδραση του λαού και της νεολαίας.

**Το ΔΣ της Α ΕΛΜΕ Θεσσαλονίκης**:

* Συμπαραστέκεται στο δίκαιο αγώνα των φοιτητών
* απαιτεί την απόσυρση των αστυνομικών δυνάμεων από το χώρο του Πανεπιστημίου
* την απελευθέρωση όλων των προσαχθέντων.

Συμμετέχει στη συγκέντρωση των Φοιτητών 11 πμ. Αγ. Βενιζέλου και στην πορεία που θα ακολουθήσει στις 13:00

Προκηρύσσει τρίωρη διευκολυντική στάση εργασίας 11-2.

Η Πρόεδρος Ο Γραμματέας

Τραγάκη Δήμητρα  Λουκάς Ευάγγελος